sagorsarker/bangla-wikipedia huggingface dataset:
জন মিলটন

জন মিল্টন (ডিসেম্বর ৯, ১৬০৮ – নভেম্বর ৮, ১৬৭৪) সপ্তদশ শতাব্দীর ইংরেজ কবি, গদ্য লেখক এবং কমনওয়েলথ অব ইংল্যান্ডের একজন সরকারি কর্মচারী। তার প্রসিদ্ধ কাব্য প্যারাডাইস লস্ট এর কারণে তিনি সমধিক পরিচিত। কয়েক শতাব্দী শীর্ষ ইংরেজ কবির অবস্থানে থাকার পর বিংশ শতাব্দীর মাঝামাঝি টি এস এলিয়ট ও এফ আর লেভিস এর জনপ্রিয়তার কাছে তার শীর্ষস্থান হুমকির মুখে ছিল। কিন্তু বিভিন্ন সামাজিক ও সাহিত্য জার্নালের কল্যাণে মিল্টনের অবদান একুশ শতাব্দীতেও অটুট রয়েছে।
তার মৃত্যুর পর থেকে আজ পর্যন্ত মিল্টনের জীবন নিয়ে বিস্তর গবেষণা হয়েছে।.
১৬৫৮ থেকে ১৬৬৪ সালের মধ্যে মিলটন তার মহাকাব্য প্যারাডাইজ লস্ট রচনা করেন। সেসময় তিনি অন্ধ এবং দরিদ্র ছিলেন। ১৬৭৪ সালে কাব্যটির ২য় সংস্করণ প্রকাশিত হয়। মহাকাব্যটি তার নিজের জীবনের হতাশা এবং ব্যর্থতা তুলে ধরে,একই সাথে মানুষের সুপ্ত ক্ষমতাকে নিয়ে আশাবাদ ব্যক্ত করে। ২৭ এপ্রিল ১৬৬৭ সালে স্যামুয়ের সিমন্স নামক একজন প্রকাশকের কাছে তিনি ৫ পাউন্ডে প্যারাডাইজ লস্টের গ্রন্হস্বত্ত্ব বিক্রয় করেন(২০০৮ সালের ৭৪০০ পাউন্ডের সমতূল্য)। সাথে চুক্তি ছিলো প্রতি ১৩০০ থেকে ১৫০০ কপি বিক্রয়ের জন্য লেখক ৫ পাউন্ড করে পাবেন। ১৬৬৭ সালে প্রথম সংস্করণ ছ্পা হয়, প্রতিটি ৩ শিলিং করে বিক্রয় হয় এবং ১৮ মাসে সবগুলো বিক্রয় হয়ে যায়।
মিলটন ১৬৭১ সালে প্যারাডাইস লস্টের পরবর্তি অংশ প্যারাডাইজ রেগেইনড(ইংরেজিঃ Paradise Regained) রচনা করেন,একই সময় স্যামসন অ্যাগনিস্টস(ইংরেজিঃ Samson Agonistes) নামক একটি ট্রাজেডি রচনা করেন। ১৬৭৩ সালে মিলটন তার ১৬৪৫টি কাব্য এবং তার চিঠির সংগ্রহ পুনরায় প্রকাশ করেন। একই সালে তিনি ক্যামব্রিজে থাকাকালিন ল্যাটিন ভাষায় লেখা খসড়াগুলোও প্রকাশ করেন। ১৬৬৮ সালের প্যারাডাইজ লস্টের একটি সংস্করণ যা মিলটনের ব্যক্তিগত কপি ওয়েস্টার্ন অন্টেরিয় বিশ্ববিদ্যালয়ের সংগ্রহশালায় সংরক্ষিত আছে।
আর্কিওপ্টেরিক্স

আর্কিওপ্টেরিক্স (প্রাচীন গ্রিক ভাষা: : "archaios" শব্দের অর্থ "প্রাচীন" এবং "pteryx" শব্দের অর্থ "পশম" বা "ডানা") বর্তমান পর্যন্ত জানা প্রাচীনতম এবং প্রাগৈতিহাসিক পাখি। জুরাসিক যুগের শেষ দিকে এটি জীবিত ছিল। অর্থাৎ এর অস্তিত্বের প্রমাণ পাওয়া গেছে আজ থেকে ১৪.৮ কোটি বছর থেকে ১৫ কোটি বছর পূর্বে। এর বাসস্থান ছিল বর্তমান দক্ষিণ জার্মানিতে। জার্মান ভাষায় "Archaeopteryx" শব্দটি "Urvogel" নামেও পরিচিত যার অর্থ মূল পাখি। এর নামের উৎপত্তি জার্মানিতে হলেও ইংরেজিভাষী দেশগুলোতেও একই নাম ব্যবহৃত হয়।
আর্কিওপ্টেরিক্স যখন বসবাস করতো তখনকার সময় ইউরোপ একটি সরু এবং উষ্ণ সমুদ্রের মাঝখানে সুবিস্তৃত এক দ্বীপপুঞ্জ হিসেবে ছিল। অর্থাৎ তখন ইউরোপ বর্তমানের চেয়ে বিষুবরেখার অনেক নিকটে অবস্থিত ছিল। আর্কিওপ্টেরিক্সের পশম এবং ডানা ছিল, এর পাশাপাশি মাংসাশী ডাইনোসরের মত দাঁত এবং কঙ্কাল ছিল। সে হিসেবে এর পাখি এবং থেরোপড ডাইনোসর উভয়েরই কিছু কিছু বৈশিষ্ট্য ছিল। এর আকৃতি অনেকটা ইউরোপীয় দোয়েলের মত।
"আর্কিওপ্টেরিক্স" জুরাসিক যুগে, আনুমানিক ১৫০.৮-১৪৮.৫ মিলিয়ন বছর আগে আরম্ভের টিথোনীয় স্তরে বাস করতো। "আর্কিওপ্টেরিক্সের" অধিকাংশ আবিষ্কৃত নমুনাই হল বিস্তীর্ণ অঞ্চল জুড়ে বিক্ষিপ্ত জীবাশ্ম এবং সেগুলো দক্ষিণ জার্মানির ব্যাভারিয়া অঞ্চলে পাওয়া গেছে।
আর্কিওপ্টেরিক্স-এর সরীসৃপ ও পাখি উভয় ধরনের বৈশিষ্ট্যই রয়েছে।
আর্কিওপ্টেরিক্স এর সরীসৃপীয় বৈশিষ্ট্যসমূহ হচ্ছে-
১. দাঁতযুক্ত চোয়াল।
২. লম্বা শরীর ও ২০টি কশেরুকা নিয়ে গঠিত লম্বা লেজ।
৩. পুরু ও ভারী হাড়; ডানায় নখর।
আর্কিওপ্টেরিক্স এর পাখির বৈশিষ্ট্যসমূহ হচ্ছে-
১. দেহ পালকে আবৃত, দেখতে পাখির মতো।
২. চোয়াল পাখির চঞ্চুর মতো লম্বা।
৩. ডানা আকৃতির অগ্রপদ।
জোযুয়ে কার্দুচ্চি

জোযুয়ে কার্দুচ্চি () (জুলাই ২৭, ১৮৩৫ - ফেব্রুয়ারি ১৬, ১৯০৭) একজন ইতালীয় কবি এবং শিক্ষক। তাকে আধুনিক ইতালির অঘোষিত জাতীয় কবি হিসেবে অভিহিত করা হয়। তিনি ১৯০৬ সালে সাহিত্যে নোবেল পুরস্কার লাভ করেন। তাকে নোবেল পুরস্কার প্রদানের কারণ হিসেবে নোবেল কমিটি উল্লেখ করে, "কেবলমাত্র তার গভীর জ্ঞান এবং সূক্ষ্ণাতিসূক্ষ্ণ গবেষণার জন্যই নয় বরং কাব্যজগতে তার সৃজনশীল শক্তি, নিজস্ব ঘরাণার পরিশুদ্ধতা এবং কবিতার লিরিক রচনায় শক্তিমত্তার পরিচয় প্রকাশের স্বাক্ষরস্বরুপ।"
কার্দুচ্চি ইতালির পিসার নিকটবর্তী তুস্কানি অঞ্চলের উত্তর-পশ্চিম কোনায় অবস্থিত ছোট্ট শহর ভালদিআস্টেলোতে জন্মগ্রহণ করেন। তার বাবা একজন ডাক্তার ছিলেন। ১৮৪৮ সালে ইউরোপ জুড়ে এক ব্যর্থ বিপ্লব সংঘটিত হয় যাতে তার বাবা যোগ দিয়েছিলেন। তিনি ইতালির পুনঃএকীকরণের একজন উপদেষ্টা বা অ্যাডভোকেট হিসেবে কাজ করেন। রাজনীতিতে অংশ নেয়ার জন্য তার পরিবারকে বেশ কয়েকবার আবাসস্থল পরিবর্তন করতে হয়। এ কারণে বাল্যকালে কারদুচ্চিকে বেশ ঝামেলা পোহাতে হয়েছিল।
লস্ট (টেলিভিশন ধারাবাহিক)

লস্ট একটি মার্কিন সিরিয়াল ড্রামা টেলিভিশন সিরিজ। একটি বিমান দূর্ঘটনায় বেচে যাওয়া যাত্রীদের রহস্যময় এক ক্রান্তীয় দ্বীপে আটকে পড়া থেকে এর কাহিনী শুরু হয়েছে। অস্ট্রেলিয়া থেকে যুক্তরাষ্ট্রগামী বিমানটি দক্ষিণ প্রশান্ত মহাসাগরীয় অঞ্চলের কোন এক স্থানে বিধ্বস্ত হয়েছিল। প্রতি পর্বেই দুইটি বিষয় একসাথে দেখানো হয়। দ্বীপে আটকে পড়া যাত্রীদের জীবন থাকে একটি অংশ জুড়ে আর অপর অংশে থাকে কোন একটি চরিত্রের পূর্ব জীবনের (বিমানে উঠার আগের জীবন) ফ্ল্যাশব্যাক।
এডওয়ার্ড ভিক্টর অ্যাপলটন

স্যার এডওয়ার্ড ভিক্টর অ্যাপলটন (সেপ্টেম্বর ৬, ১৮৯২ - এপ্রিল ২১, ১৯৬৫) একজন ইংরেজ পদার্থবিজ্ঞানী ছিলেন। তিনি নাইটহুড লাভ করেন ১৯৪১ সালে, আর ১৯৪৭ সালে পদার্থবিজ্ঞানে নোবেল পুরস্কার লাভ করেন। তার নোবের পুরস্কার প্রাপ্তির কারণ ছিল আয়নমণ্ডল বিষয়ক জ্ঞান ও তথ্যের ক্ষেত্রে উল্লেখযোগ্য অবদান যার ফলশ্রুতিতে পরবর্তিতে রাডার নির্মাণ সম্ভব হয়েছিল।
অ্যাপলটন ইংল্যান্ডের পশ্চিম ইয়র্কশায়ারের ব্রাডফোর্ডে জন্মগ্রহণ করেন। তার প্রাথমিক পড়াশোনা সম্পন্ন হয় হ্যানসন গ্রামার স্কুলে। ১৮ বছর বয়সে কেমব্রিজের সেন্ট জন্‌স কলেজে পড়াশোনার জন্য একটি বৃত্তি লাভ করেন। সেখান থেকে প্রাকৃতিক বিজ্ঞানে প্রথম শ্রেণীর ডিগ্রী নিয়ে বের হন। প্রথম বিশ্বযুদ্ধের সময় তিনি পশ্চিম রাইডিং রেজিমেন্টে যোগ দেন এবং পরবর্তিতে রয়েল ইঞ্জিনিয়ার্‌সে বদলি হন।
বিশ্বযুদ্ধে সক্রিয় অবদান রাখেন। যুদ্ধের পর ফিরে এসে ১৯২০ সালে ইংল্যান্ডের ক্যাভেন্ডিশ গবেষণাগারে পরীক্ষণিক পদার্থবিজ্ঞানের সহকারী প্রদর্শকের চাকরিতে যোগ দেন। ১৯২৪ থেকে ১৯৩৬ সাল পর্যন্ত কিংস কলেজ লন্ডনের পদার্থবিজ্ঞান বিভাগের অধ্যাপক পদে কাজ করেন এবং ১৯৩৬ থেকে ১৯৩৯ সাল পর্যন্ত কেমব্রিজ বিশ্ববিদ্যালয়ের প্রাকৃতিক দর্শন বিভাগের অধ্যাপক পদে নিযুক্ত থাকেন। এরপর ১৯৪৯ সাল পর্যন্ত প্রায় ১০ বছর সাইন্টিফিক অ্যান্ড ইন্ডাস্ট্রিয়াল রিসার্চ বিভাগের সচিবের দায়িত্ব পালন করেন।
১৯০২ সালে অলিভার হেভিসাইড এবং এ ই কেনেলি স্বাধীনভাবে এমন একটি পরিবাহক লেয়ারের অস্তিত্বের কথা ঘোষণা করেন যা বেতার তরঙ্গসমূহকে প্রতিফলিত করে। এর পরই মার্কনি তার বিখ্যাত ট্রান্সআটলান্টিক ট্রান্সমিশন সম্পন্ন করেন যার জন্য সংকেতের বেঁকে যাওয়া আবশ্যিক ছিল।
তার নামে যে সমস্ত জিনিসের নামকরণ করা হয়েছে সেগুলো হল:
প্যাট্রিক ব্ল্যাকেট

প্যাট্রিক মেইনার্ড স্টুয়ার্ট ব্ল্যাকেট, ব্যারন ব্ল্যাকেট, ওএম, সিএইচ, এফআরএস একজন বিখ্যাত ইংরেজ পদার্থবিজ্ঞানী। তিনি মূলত পরীক্ষামূলক পদার্থবিজ্ঞানের বিশেষজ্ঞ ছিলেন। ১৯৪৮ সালে পদার্থবিজ্ঞানে নোবেল পুরস্কার লাভ করেন। তিনি ক্লাউড চেম্বার আবিষ্কারের জন্য বিখ্যাত।
ঐশ্বর্যা রাই

ঐশ্বর্যা রাই বা ঐশ্বরিয়া রাই (; ), যিনি বিবাহের পরে ঐশ্বর্যা রাই বচ্চন হিসেবে পরিচিত, (জন্ম: নভেম্বর ১, ১৯৭৩), একজন ভারতীয় অভিনেত্রী এবং প্রাক্তন মিস ওয়ার্ল্ড। অভিনয় জগতে পদার্পণ করার আগে তিনি মডেল হিসেবে কাজ করতেন এবং ১৯৯৪ সালে "মিস ওয়ার্ল্ড" খেতাব অর্জন করার পর ব্যাপক খ্যাতি লাভ করেন। সমগ্র কর্মজীবনে রাই বেশ কিছু আন্তর্জাতিক চলচ্চিত্রসহ চল্লিশটিরও অধিক হিন্দী, ইংরেজি, তামিল, এবং বাংলা চলচ্চিত্রে অভিনয় করেছেন।
মণি রত্নমের তামিল ছবি "ইরুভার" (১৯৯৭) ছবিতে অভিনেত্রী হিসেবে রাই প্রথম আত্মপ্রকাশ করেন এবং প্রথম বাণিজ্যিক সাফল্য পান তামিল ছবি "জিন্স" (১৯৯৮)-এ। তিনি সঞ্জয় লীলা ভন্সালী পরিচালিত "হাম দিল দে চুকে সনম" (১৯৯৯) ছবিতে অভিনয়ের মাধ্যমে বলিউডের দৃষ্টি আকর্ষণ করেছিলেন। এই ছবিতে অভিনয়ের জন্য তিনি শ্রেষ্ঠ অভিনেত্রী বিভাগে ফিল্মফেয়ার পুরস্কার লাভ করেছিলেন। ২০০২ সালে ভন্সালীর পরবর্তী ছবি "দেবদাস"-এ তিনি অভিনয় করেন। যার জন্য তিনি দ্বিতীয় বার শ্রেষ্ঠ অভিনেত্রী বিভাগে ফিল্মফেয়ার পুরস্কার অর্জন করেন।
২০০৩ থেকে ২০০৫ সাল ছিলো তার কর্মজীবনের একটু বাজে সময়। এর পর তিনি অভিনয় করেন ব্লকবাস্টার ছবি "ধুম ২" (২০০৬)-তে। এই ছবিটা ছিল তার বলিউডের বৃহত্তম অর্থনৈতিক সাফল্য। পরবর্তী সময় তাঁকে "গুরু" (২০০৭) এবং "যোধা আকবর" (২০০৮) এ অভিনয় করতে দেখা যায়, যেগুলি ছিলো অর্থনৈতিকভাবে সফল ছবি এবং এই ছবি গুলোতে অভিনয়ের জন্য তিনি সমালোচকদের দ্বারা প্রশংসিতও হন। এইভাবে রাই ভারতীয় চলচ্চিত্র জগতে তার সমকালীন অভিনেত্রীদের মধ্যে একজন অন্যতম অভিনেত্রী হিসেবে নিজেকে প্রতিষ্ঠিত করেন।
রাই বিয়ে করেছেন ভারতীয় অভিনেতা অভিষেক বচ্চনকে এবং তিনি অমিতাভ বচ্চন ও জয়া বচ্চনের পুত্রবধূ। বিবাহের পর তার নাম হয়েছে ঐশ্বর্যা রাই বচ্চন।
ঐশ্বর্যা রাই বচ্চন মাঙ্গলুরুর কৃষ্ণারাজ রাই এবং ভ্রিন্দা রাই এর ঘরে জন্মগ্রহণ করেন। তার বড় ভাইয়ের নাম আদিত্য রাই। যিনি বাণিজ্যিক নৌ-বহরের (মার্চেন্ট নেভি) একজন ইঞ্জিনিয়ার এবং দিল কা রিশতা নামে রাই-এর একটি ছবিও তিনি সহ-প্রযোজনা করেছিলেন। ছোটবেলায় তার মা বাবা মুম্বইয়ে চলে আসেন এবং তিনি সান্তা ক্রুজের আর্য বিদ্যা মন্দির উচ্চ বিদ্যালয়ে পড়াশোনা করেন। এরপর এক বছরের জন্য রাই চার্চ গেটের জয় হিন্দ কলেজে পড়াশোনা করেন এবং তারপর তিনি উচ্চ মাধ্যমিক পড়েন (এইচ এস সি) মাতুঙ্গার রুপারেল কলেজে থেকে। স্কুলে পড়াকালীন তিনি খুব মেধাবী ছাত্রী ছিলেন এবং পরবর্তীকালে একজন স্থপতি হবার পরিকল্পনা নিয়ে স্থাপত্য শিল্প বিষয়ে পড়াশোনা করতে শুরু করেছিলেন। স্থাপত্য শিল্প নিয়ে পড়াশোনা শুরু করলেও মডেলিং কে জীবিকা হিসেবে গ্রহণ করার জন্য তাঁকে তা ছেড়ে দিতে হয়েছিল।
তার মাতৃভাষা তুলু[ হলেও তিনি হিন্দী, ইংরেজি, মারাঠি, এবং তামিল ভাষায় কথা বলতে পারেন। তার অভিনীত বাংলা চলচ্চিত্রে তার সংলাপে কণ্ঠ দেন একজন ডাবিং শিল্পী।
সেপ্টেম্বর, ২০১২ সালে নিউইয়র্কে রাই আন্তর্জাতিক শান্তি দিবসে জাতিসংঘের মহাসচিব বান কি-মুন ও আন্তর্জাতিক খ্যাতিসম্পন্ন হলিউড তারকা মাইকেল ডগলাসের সাথে সৌজন্য সাক্ষাৎ করেন। এক সপ্তাহ পর তিনি জাতিসংঘের এইডস ও এইচআইভিবিষয়ক সচেতনতায় নিয়োজিত ইউএনএইডসের নতুন আন্তর্জাতিক শুভেচ্ছা দূত মনোনীত হন। তিনি এইচআইভি সংক্রমণ থেকে শিশুদের সচেতনতা সৃষ্টির লক্ষ্যে বৈশ্বিকভাবে কাজ করে যাবেন।
ইঞ্চি

ইঞ্চি দৈর্ঘ্য পরিমাপের একটি ব্রিটিশ একক। ৩৬ ইঞ্চিতে এক গজ এবং ১২ ইঞ্চিতে ১ ফুট হয়। ক্ষেত্রফল মাপার জন্য রয়েছে বর্গ ইঞ্চি এবং আয়তন মাপার জন্য ঘন ইঞ্চি।
ইঞ্চি যুক্তরাষ্ট্র, কানাডা, ইংল্যান্ড সহ প্রায় প্রতি দেশেই ইঞ্চি বহুল ব্যবহৃত হচ্ছে। সাধারণত মানুষের দৈর্ঘ্য প্রায় সবসময়েই ফুট ও ইঞ্চিতে প্রকাশ করা হয়ে থাকে। এছাড়া গৃহনির্মান শিল্পেও ইঞ্চি ব্যবহৃত হয়।
ইঞ্চিকে (") চিহ্ন দ্বারা প্রকাশ করা হয়।
নিউটনের মহাকর্ষ সূত্র

১৬৮৭ সালে স্যার আইজাক নিউটন মহাবিশ্বের যে কোন ‌দুটি বস্তুর মধ্যকার আকর্ষণ বলকে একটি সূত্রের সাহায্যে ব্যাখ্যা করতে সমর্থিত হয়েছেন। একে সার্বজনীন অ্যাখ‍্যা দেওয়া হয়েছে। এটি নিউটনের মহাকর্ষ সূত্র নামে পরিচিত। আইনস্টাইনের আপেক্ষিকতা তত্ত্বের আবিষ্কারের পর মহাকর্ষ সূত্রকে আর সার্বজনীন বলা চলেনা, তবে মহাকর্ষীয় ধ্রুবকের সার্বিকতা কোনোভাবেই ক্ষুণ্ণ হয় নি।
সূত্রটি হলো:
"এই মহাবিশ্বের প্রতিটি বস্তুকণা একে অপরকে নিজের দিকে আকর্ষণ করে এবং এই আকর্ষণ বলের মান বস্তু কণাদ্বয়ের ভরের গুণ ফলের সমানুপাতিক এবং এদের মধ্যবর্তী দূরত্বের বর্গের ব্যাস্তানুপাতিক এবং এই বল বস্তুদ্বয়ের কেন্দ্র সংযোজক সরলরেখা বরাবর ক্রিয়া করে।"
মনে করি, formula_1 এবং formula_2 ভরের ২টি বস্তু পরস্পর formula_3 দূরত্বে অবস্থান করছে। নিউটনের সূত্র অনুযায়ী ২টি বস্তু এ পরস্পরকে আকর্ষণ করছে। formula_1 বস্তুটি formula_2 বস্তুটিকে formula_6 বল দ্বারা এবং formula_2 বস্তুটি formula_1 বস্তুটিকে formula_9 বল দ্বারা আকর্ষণ করছে। অর্থাৎ, formula_10। মনে করি, formula_11। তাহলে, নিউটনের সূত্র অনুযায়ী,
বা, formula_13
এখানে formula_14 হচ্ছে মহাকর্ষীয় ধ্রুবক। মহকর্ষীয় ধ্রুবককে বিশ্বজনীন বা সর্বজনীন ধ্রুবক ও বলা হয়ে থাকে। কারণ এই মহাবিশ্বের যেকোন স্থানে এর মান নির্দিষ্ট থাকে এবং স্থান ও সময়ের পরিবর্তনে এর মানের কোন পরিবর্তন ঘটে না। এর মান হচ্ছে,
formula_15
CGS ইউনিটে, এর মান হলো,
হেনরি ক্যাভেন্ডিশ প্রথম formula_14 এর মান নির্ধারণ করার জন্য একটি পরীক্ষা করেন, যদিও তিনি formula_14 এর মান গণনা করেননি। এভাবেই নিউটনের মহাকর্ষীয় তত্ত্ব প্রথম ল্যাবরেটরি পরীক্ষীত হয়। মহাকর্ষ সূত্রানুসারে আমরা দেখতে পাই, নির্দিষ্ট দূরত্বে অবস্থিত দুটি বস্তুর ভরের গুণফল দ্বিগুন হলে বল দ্বিগুন হবে, ভরের গুণফল তিনগুণ হলে বল তিনগুণ হবে। আর নির্দিষ্ট ভরের দুটি বস্তুর দূরত্ব দ্বিগুন করলে বল এক-চতুর্থাংশ হবে, দূরত্ব তিনগুণ করলে বল নয় ভাগের এক ভাগ হবে দূরত্ব চারগুণ করলে বল হবে ষোল ভাগের এক ভাগ।
একক ভরের দুইটি বস্তু একক দুরত্ব থেকে যে বলে পরস্পরকে আকর্ষণ করে,তাকে মহাকর্ষীয় ধ্রুবক বলে। মহাকর্ষীয় ধ্রুবককে formula_14 দ্বারা প্রকাশ করা হয়। formula_14-এর আদর্শ মান ৬.৬৭৩ × ১০ N m kg। এর প্রকৃত মান ৬.৬৭২৫৯ × ১০ N m kg।
মহাকর্ষ ধ্রুবক

মহাকর্ষীয় ধ্রুবক (প্রতীক: "G" ) একটি প্রায়োগিক ভৌত ধ্রুবক যা জাগতিক বস্তুসমূহের মধ্যে মহাকর্ষীয় আকর্ষণ বলের পরিমাপে প্রয়োজন হয়। ইহা নিউটনের মহাকর্ষীয় সূত্র এবং আইনস্টাইনের সাধারণ আপেক্ষিকতাবাদের সূত্র থেকে পাওয়া যায়।
মহাকর্ষীয় বলের সূত্র অনুসারে দুইটি বস্তুর মধ্যে আকর্ষণীয় বল("F") - উহাদের ভরের ("m" ও "m") সমানুপাতিক এবং উহাদের মধ্যকার দূরত্ব ("r") বর্গের ব্যস্তানুপাতিক।
গানিতিকভাবে,
এখানে, সমানুপাতিক ধ্রুবক "G" হল- মহাকর্ষীয় ধ্রুবক।
মহাকর্ষীয় ধ্রুবকের মান নির্ণয় করা সম্ভবত বিজ্ঞানের ভৌত ধ্রুবকগুলোর মধ্যে সর্বাপেক্ষা কঠিন। এসআই এককে, 2006 CODATA অনুসারে এর মান
মহাকর্ষীয় বলের উপরিউক্ত সমীকরণ অনুসারে "G" এর মাত্রা formula_4। এসআই একক: মিকেজিসেকেন্ড যা মানগত এবং মাত্রাগতভাবে formula_5 এর সমান। যেখানে, 
বহু মাধ্যমিক স্কুলের পাঠ্যবইয়ে G এর মান দেওয়া আছে,
সিজিএস পদ্ধতিতে, এর মান,
জ্যোতিপদার্থ বিজ্ঞানে এর মান,
এখানে,ভরের একক সৌরএকক (প্রতীক: formula_12)।
অন্যান্য মৌলিক বলের তুলনায় মহাকর্ষীয় বল খুব দুর্বল। যেমন, ১ মিটার ব্যবধানে অবস্থিত একটি ইলেকট্রন ও একটি প্রোটনের মধ্যে মহাকর্ষীয় বল ১০ নিউটন। পক্ষান্তরে, এদের মধ্যে তড়িৎচুম্বকীয় বল প্রায় ১০ নিউটন। যদিও উভয় বলের এই মান আমাদের দৈনন্দিন জীবনের অনুভূত বিভিন্ন বলের অপেক্ষায় অনেক দুর্বল; তবে, তড়িৎ-চুম্বকীয় বলের এই পরিমাপ মহাকর্ষীয় বলের অপেক্ষায় ১০ গুন বেশি যার তুলনা করা যায় সূর্যের সমস্ত ভরের সাথে ১ মাক্রোগ্রামের।
মহাকর্ষীয় ধ্রুবক নিউটনের মহাকর্ষীয় সূত্রে প্রকাশিত হলেও তার মৃত্যুর ৭১ বছর পর হের্নরী কেভেন্ডিস, "G" এর মান পরিমাপ করেন। তিনি জন্‌ মাইকেলের উদ্ভাবিত torsion balance যন্ত্রের মাধ্যমে পানির সাথে পৃথিবীর আপেক্ষিক ঘনত্ব পরিমাপের পরীক্ষণ করেন এবং মহাকর্ষীয় বলের সূত্রের প্রয়োগের মাধ্যমে G এর মান বের করেন ৬.৭৫৪ x ১০ মি/কেজি/সে।
কমিটি অন ডেটা ফর সায়েন্স অ্যান্ড টেকনোলজি

কমিটি অন ডাটা ফর সায়েন্স অ্যান্ড টেকনোলজি (কোডাটা বা CODATA) প্রতিষ্ঠিত হয় ১৯৬৬ সালে ইন্টারন্যাশনাল কাউন্সিল ফর সায়েন্স () এর একটি অঙ্গসংগঠন হিসেবে। এটি বিজ্ঞান ও প্রযুক্তির জন্য গুরুত্বপূর্ণ তথ্য সংগ্রহ, সংকলন, সমালোচকদের দৃষ্টিভঙ্গি, সংরক্ষণ ও উদ্ধারকরনের প্রতি জোর দেয়।
মৌলিক ধ্রুবকের অপর কোডাটা ১৯৬৯ সালে একটি টাস্ক ফোর্স গঠন করে। এর কাজ ছিল নির্দিষ্ট সময় পর পর বিজ্ঞান সমাজে আন্তর্জাতিকভাবে গৃহীত বিভিন্ন ভৌত ধ্রুবকের মান প্রকাশ করা এবং এক একক থেকে আরেক এককে মান পরিবর্তনের নিয়ম নির্দিষ্ট করা। প্রথম কোডাট সেট প্রকাশিত হয় ১৯৭৩ সালে। এরপর ১৯৮৬, ১৯৯৮, ২০০২ ও সর্বশেষ ২০০৬ সালে এটি প্রকাশিত হয়।
জড় প্রসঙ্গ কাঠামো

চিরায়ত বলবিজ্ঞান এবং বিশেষ আপেক্ষিকতা তত্ত্বে, জড় প্রসঙ্গ কাঠামো হলো এমন এক প্রসঙ্গ কাঠামো যার কোন ত্বরণ নেই। জড় প্রসঙ্গ কাঠামোতে, বাহ্যিক কোন বল প্রয়োগ না করলে বস্তুর বেগের পরিবর্তন ঘটে না অথবা ত্বরণ ঘটে না। অর্থাৎ নিউটনের প্রথম গতিসুত্র এই প্রসঙ্গ কাঠামোয় কাজ করে। 
জড় প্রসঙ্গ কাঠামোকে গ্যালিলীয় প্রসঙ্গ কাঠমো বা নিউটনীয় প্রসঙ্গ কাঠামোও বলা হয়।
যেসব প্রসঙ্গ কাঠামোতে নিউটনের প্রথম গতিসূত্র অপরিবর্তিত থাকে তাদেরকে জড় প্রসঙ্গ কাঠামো বলে।
উপাত্ত প্রক্রিয়াজাতকরণ

উপাত্ত প্রক্রিয়াজাতকরণ () বলতে এমন কিছু প্রণালীবদ্ধ কর্মকাণ্ডের সমষ্টিকে বোঝায় যা উপাত্ত সংগ্রহ ও সংগৃহীত উপাত্তকে অর্থবহ তথ্য বা জ্ঞানে রূপান্তরিত করে। আধুনিককালে এই প্রক্রিয়া স্বয়ংক্রিয় ও পরিগণক যন্ত্র (কম্পিউটার) দ্বারা চালিত হয়। উপাত্ত প্রক্রিয়াজাতকারী ব্যবস্থাগুলিকে তথ্য ব্যবস্থা নামেও ডাকা হয়।
মার্কিন জনশুমারি দপ্তরের (United States Census Bureau) ইতিহাস হস্তচালিত পদ্ধতি থেকে ইলেকট্রনীয় পদ্ধতি পর্যন্ত উপাত্ত প্রক্রিয়াজাতকরণের বিবর্তনের একটি সাক্ষ্য প্রদান করে।
যদিও উপাত্ত প্রক্রিয়াজাতকরণ পরিভাষাটি কেবলমাত্র ১৯৫০-এর দশক থেকে ব্যাপকভাবে প্রচলিত হওয়া শুরু করে, তার আগে বহু হাজার বছর ধরে হস্তচালিত পদ্ধতিতে উপাত্ত প্রক্রিয়াজাতকরণ করা হত। যেমন হিসাবরক্ষণ ও হিসাববিজ্ঞানে ব্যবসায়িক লেনদেন লিপিবদ্ধকরণের পাশাপাশি নগদ প্রবাহ বিবরণী ও জমা-খরচ বিবরণী (স্থিতিপত্র) সৃষ্টি করার মতো কাজ সম্পাদন করা হয়। ধীরে ধীরে সম্পূর্ণ হস্তচালিত পদ্ধতিগুলির পাশাপাশি যান্ত্রিক ও ইলেকট্রনীয় গণনাযন্ত্র (ক্যালকুলেটর) ব্যবহার করে এগুলির কার্যকারিতা বৃদ্ধি করা হয়। যেসব পেশাদার ব্যক্তি হস্তচালিত উপায়ে বা গণনাযন্ত্র ব্যবহার করে বিভিন্ন ধরনের গণনা ও হিসাবের কাজ সম্পাদন করতেন, তাকে পরিগণক (কম্পিউটার) বলা হত।
মার্কিন জনগণনাতে একটি ফরমের যথাযথ বাক্সে টিক্‌ চিহ্ন প্রদান করে অনেকগুলি প্রশ্নের উত্তর প্রদান করা হত। ১৮৫০ থেকে ১৮৮০ সাল পর্যন্ত জনগণনা দপ্তর এমন একটি গণনা ব্যবস্থা প্রয়োগ করে, যাতে শ্রেণীবদ্ধকরণের সমবায়ের সংখ্যা উত্তরোত্তর বৃদ্ধি পায় এবং ব্যবস্থাটি অধিকতর জটিল হয়ে ওঠে। একবার গণনায় সীমিত সংখ্যক সমবায় লিপিবদ্ধ করা যেত। ফলে একই উপাত্ত ৫ থেকে ৬ বার গণনা করতে হত। হস্তচালিত প্রক্রিয়াজাতকরণ পদ্ধতিগুলি ব্যবহার করে ১৮৮০ সালের জনগণনা প্রকাশ করতে তাই ৭ থেকে ৮ বছর লেগে যায়।
একক লিপিবদ্ধকরণ সরঞ্জামের মাধ্যমে যে কার্যাবলি সম্পাদন করা হত, সেগুলিকে ডাকতে "স্বয়ংক্রিয় উপাত্ত প্রক্রিয়াজাতকরণ" নামটি ব্যবহার করা হয়। ১৮৯০ সালে মার্কিন জনগণনাতে হার্মান হলারিথের ছিদ্রযুক্ত কার্ডবিশিষ্ট সরঞ্জামটি এজাতীয় একটি উপকরণ ছিল। হলারিথের ছিদ্রযুক্ত কার্ড সরঞ্জাম ব্যবহার করে জনগণনা কার্যালয় ১৮৯০ সালের জনগণনার সিংহভাগ উপাত্ত ২ থেকে ৩ বছরের মধ্যে সারণীবদ্ধ করতে সক্ষম হয়। তুলনায় ১৮৮০ সালে জনগণনাটিতে এই কাজটি করতে ৭ থেকে ৮ বছর লেগেছিল, যদিও সেটিতে প্রশ্নের সংখ্যা অর্ধেক ছিল। হলারিথের পদ্ধতিটি উপাত্ত প্রক্রিয়াজাতকরণের খরচে ১৮৯০ সালের মূল্যমানে ৫০ লক্ষ মার্কিন ডলার সাশ্রয় করেছিল।
পরিগণকীকৃত উপাত্ত প্রক্রিয়াজাতকরণ বা ইলেকট্রনীয় উপাত্ত প্রক্রিয়াজাতকরণ বলতে পরবর্তী একটি পর্যায়কে নির্দেশ করে, যেখানে একাধিক স্বতন্ত্র উপকরণের সমষ্টির পরিবর্তে একটি মাত্র পরিগণক যন্ত্র তথা কম্পিউটার ব্যবহার করা হয়। মার্কিন জনগণনা কার্যালয় ১৯৫০ সালের জনগণনাতে সীমিত আকারে ইলেকট্রনীয় পরিগণক যন্ত্রের ব্যবহার শুরু করে। তারা এ কাজে ১৯৫২ সালে সরবরাহকৃত ইউনিভ্যাক ১ পরিগণক ব্যবস্থাটি ব্যবহার করেছিল।
উপাত্ত প্রক্রিয়াজাতকরণ পরিভাষাটি বর্তমানে আরও সাধারণ একটি পরিভাষা তথ্য প্রযুক্তির ভেতরে আত্মীকৃত হয়ে গেছে। বর্তমানে উপাত্ত প্রক্রিয়াজাতকরণ বলতে পুরাতন প্রযুক্তিসমূহকে নির্দেশ করা হয়। যেমন ১৯৯৬ সালে ডাটা প্রসেসিং ম্যানেজমেন্ট অ্যাসোসিয়েশন (উপাত্ত প্রক্রিয়াজাতকরণ ব্যবস্থাপনা সংঘ) তাদের নাম বদলে "অ্যাসোসিয়েশন অভ ইনফর্মেশন টেকনোলজি প্রফেশনালস" (পেশাদার তথ্য প্রযুক্তিবিদদের সংঘ) রাখে। যাই হোক, পরিভাষা দুইটি মোটামুটি একই অর্থ বহন করে।
কম্পিউটার গ্রাফিক্স

কম্পিউটার গ্রাফিক্‌স কম্পিউটার বিজ্ঞানের একটি শাখা যেখানে দৃশ্যমান বিষয়বস্তু কীভাবে ডিজিটাল উপায়ে সমন্বয় করা ও পরিবর্তন সাধন করা যায়, তা নিয়ে গবেষণা করা হয়। কম্পিউটার গ্রাফিক্‌স বলতে অনেকেই ত্রিমাত্রিক কম্পিউটার গ্রাফিক্‌স বোঝেন, তবে এই শাস্ত্রে দ্বিমাত্রিক গ্রাফিক্‌স এবং ছবি প্রক্রিয়াকরণের বিষয়গুলিও আলোচিত হয়।
কম্পিউটার গ্রাফিক্‌স শাস্ত্রটিকে নিচের চারটি প্রধান শাখায় ভাগ করা সম্ভব:
লুইস সাহা

লুইস লরেন্ত সাহা (জন্ম ৮ আগস্ট ১৯৭৮, প্যারিস, ফ্রান্স) একজন ফরাসি আন্তর্জাতিক ফুটবল খেলোয়াড় যিনি ইংরেজ ক্লাব ম্যানচেস্টার ইউনাইটেডের পক্ষে প্রিমিয়ার লিগ খেলে থাকেন।
ইংরেজ ফুটবলে তার অভিষেক ঘটে ১৯৯৯ সালে মেটজ থেকে নিউকাসল ইউনাইটেড ক্লাবে ধারে এসে। এখানে তিনি ১১ খেলায় ১ গোল করেন। ২০০০ সালে তিনি ২.১ মিলিয়ন পাউন্ডের বিনিময়ে ফুলহ্যাম ক্লাবে খেলতে আসেন। এই ক্লাবে চার বছর দীর্ঘ মৌসুমে তিনি ৬৩ গোল করেন।
২০০৪ সালের জানুয়ারিতে তিনি ১২.৮২৫ মিলিয়ন পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। অ্যান্ডি কোলের ইউনাইটেড ত্যাগের পর যে ৯ নম্বর জার্সিটি খালি ছিল সেটি তাকে দেয়া হয়। ইউনাইটেডের পক্ষে ২০০৪ সালের ৩১ জানুয়ারিতে অভিষেক খেলায় সাহা ফ্রি-কিক থেকে একটি গোল করে দলকে ৩-২ গোলে জেতান। ২০০৪ সালের ফেব্রুয়ারিতে ফ্রান্স জাতীয় দলের পক্ষে অভিষেক খেলায় সাহা গোল করেন, যে খেলায় ফ্রান্স ২-০ গোলে বেলজিয়ামের বিপক্ষে জয়লাভ করে। ইউনাইটেডের হয়ে প্রথম ১৩ খেলায় সাহা ৭ গোল করেন এবং রুড ভ্যান নিস্তেলরয়ের সালে তার ভাল সমঝোতা গড়ে ওঠে।
পার্ক জি-সুং

পার্ক জি-সুং (জন্ম ফেব্রুয়ারি ২৫, ১৯৮১) একজন দক্ষিণ কোরীয় ফুটবল খেলোয়াড় যিনি বর্তমানে কে লিগ ১ জেওনবুক হুন্দাই মোটরস এর উপদেষ্টা হিসেবে নিয়োজিত।
ইউরোপে খেলা শ্রেষ্ঠ এশীয় খেলোয়াড় হিসেবে পার্ক সুপরিচিত। পার্কের সবচেয়ে বড় গুণ হচ্ছে তার গতি এবং ফিটনেস, যা তাকে ম্যানচেস্টার ইউনাইটেডের একজন সফল মধ্যমাঠের খেলোয়াড়ে পরিনত করেছে।
দক্ষিণ কোরীয় ও পিএসভি আইন্দোভেনের সমর্থকদের কাছেও পার্ক সমভাবে আদৃত। ২০০২ ফিফা বিশ্বকাপে পার্ক দক্ষিণ কোরিয়াকে সেমি-ফাইনালে উন্নীত করতে বিশাল ভূমিকা রেখেছেন। ২০০৪-০৫ মৌসুমে তিনি পিএসভি আইন্দোভেনকে উয়েফা চ্যাম্পিয়নস লিগের সেমিফাইনালে ওঠাতে কার্যকর ভূমিকা পালন করেন। তিনি দক্ষিণ কোরিয়ার প্রথম ফুটবলার হিসেবে প্রিমিয়ার লিগে অংশ নেয়ার সুযোগ পান।
প্রাণবন্ত দম ও শারীরিক ক্ষমতার কারণে তার পিএসভির সতীর্থরা কৌতুক করে বলতেন পার্ক পিঠে একটা অক্সিজেন ট্যাংক নিয়ে খেলে থাকে, একই কারণে ইউনাইটেডে তাকে ডাকা হত ত্রি লাং-পার্ক বা তিনটি ফুসফুসওয়ালা পার্ক নামে। এই সকল নামেই তার শক্তি সামর্থ্য ও গতির প্রমাণ পাওয়া যায়। পার্ক ৯০ মিনিট সময়ের পুরোটাই সমান শক্তিতে খেলতে অভ্যস্ত।
ম্যানেজারদের কাছে বিনয়ী পার্ক সর্বদাই সমাদৃত। তার একটাই সমস্যা আর সেটি হচ্ছে গোলদানের ব্যাপারে। তিনি গোলদানের ক্ষেত্রে তেমন পারদর্শিতা দেখাতে পারেননি।
আন্দেরসন লুইস দে আব্রেউ ওলিভেইরা

আন্দেরসন লুইস দে আব্রেউ ওলিভেইরা (; ১৩ এপ্রিল ১৯৮৮; আন্দেরসন নামে সুপরিচিত) হলেন একজন ব্রাজিলীয় সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় ম্যানচেস্টার ইউনাইটেড এবং ইন্তেরনাসিওনালের হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেছেন।
১৯৯৩–৯৪ মৌসুমে, ব্রাজিলীয় ফুটবল ক্লাব গ্রেমিওর যুব পর্যায়ের হয়ে খেলার মাধ্যমে আন্দেরসন ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ২০০৪ সালে, ব্রাজিলীয় ক্লাব গ্রেমিওর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি দুই মৌসুম অতিবাহিত করেছিলেন; গ্রেমিওর হয়ে তিনি ১৯ ম্যাচে ৬টি গোল করেছিলেন। অতঃপর ২০০৫–০৬ মৌসুমে তিনি প্রায় ৮ মিলিয়ন ইউরোর বিনিময়ে পর্তুগিজ ক্লাব পোর্তুয় যোগদান করেছিলেন, পোর্তুর হয়ে তিনি কো আদ্রিয়ান্সের অধীনে ২টি লিগ শিরোপা জয়লাভ করেছিলেন। পোর্তুয় দুই মৌসুম অতিবাহিত করার পর প্রায় ৩১.৫০ মিলিয়ন ইউরোর বিনিময়ে ইংরেজ ক্লাব ম্যানচেস্টার ইউনাইটেডের সাথে চুক্তি স্বাক্ষর করেছিলেন, যেখানে তিনি সকল প্রতিযোগিতায় ১৮১ ম্যাচে ৯টি গোল করেছিলেন। পরবর্তীকালে, তিনি ফিওরেন্তিনা, ইন্তেরনাসিওনাল এবং কুরিতিবার হয়ে খেলেছিলেন। সর্বশেষ ২০১৮–১৯ মৌসুমে, তিনি তুর্কি ক্লাব আদানা দেমিরস্পোরে যোগদান করেছিলেন; আদানা দেমিরস্পোররে হয়ে দুই মৌসুম খেলার পর তিনি অবসর গ্রহণ করেছিলেন।
২০০৫ সালে, আন্দেরসন ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০০৭ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৮ ম্যাচে অংশগ্রহণ করেছিলেন।
আন্দেরসন লুইস দে আব্রেউ ওলিভেইরা ১৯৮৮ সালের ১৩ই এপ্রিল তারিখে ব্রাজিলের পোর্তু আলেগ্রেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্দেরসন ব্রাজিল অনূর্ধ্ব-১৭ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছিলেন।
২০০৭ সালের ২৭শে জুন তারিখে, ১৯ বছর, ২ মাস ও ১৪ দিন বয়সে, বাম পায়ে ফুটবল খেলায় পারদর্শী আন্দেরসন মেক্সিকোর বিরুদ্ধে অনুষ্ঠিত ২০০৭ কোপা আমেরিকার ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছিলেন। উক্ত ম্যাচের ৪৬তম মিনিটে মধ্যমাঠের খেলোয়াড় এলানোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি মেক্সিকো ০–২ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে আন্দেরসন সর্বমোট ২ ম্যাচে অংশগ্রহণ করেছিলেন।
পাঠ্যবস্তু খণ্ডায়ন

পাঠ্যবস্তু খণ্ডায়ন বা টেক্সট খণ্ডায়ন () বলতে কোন একটি প্রদত্ত পাঠ্য বিষয়বস্তু বা টেক্সট-কে শব্দ বা অর্থপূর্ণ এককে বিভাজিত করাকে বোঝায়। ধারণা করা হয় যে লিখিত বা মুদ্রিত কোন পাঠ্যবস্তু পড়ার সময় মানুষের মনে পাঠ্যবস্তু খণ্ডায়ন প্রক্রিয়া চলে। এছাড়া স্বাভাবিক ভাষা প্রক্রিয়াজাতকরণের সময় কম্পিউটারের মাধ্যমে কৃত্রিম উপায়ে পাঠ্যবস্তু খণ্ডায়ন করা হয়।
যেসমস্ত ভাষার লিখিত রূপে শব্দের সীমানা সহজেই বোঝা যায়, যেমন - ইংরেজি বা বাংলা ভাষার ক্ষেত্রে স্পেস বা ফাঁকা স্থানের উপস্থিতি, কিংবা আরবি ভাষায় শব্দের শুরু বা শেষে বর্ণসমূহের নির্দিষ্ট লক্ষণবাচক রূপ, সেসব ভাষায় পাঠ্যবস্তু খণ্ডায়ন করা তুলনামূলকভাবে সহজ। কিন্তু যেসব ভাষায় সহজে এরকম চাবিকাঠি খুঁজে পাওয়া যায় না, তাদের ক্ষেত্রে পরিসংখ্যানিক সিদ্ধান্ত গ্রহণ, বড় অভিধান, বাক্যতাত্ত্বিক ও আর্থিক সীমাবদ্ধতা, ইত্যাদির সাহায্য নিতে হয়।
স্বাভাবিক ভাষা প্রক্রিয়াজাতকরণে শব্দ ও বাক্যের সীমানা খুঁজে বের করার কৌশল আলোচিত হয়। এই কৌশলগুলি প্রায় ক্ষেত্রেই কোন একটি বিশেষ জাতীয় পাঠ্যবস্তুর জন্য প্রযোজ্য। যেমন - সাধারণ সংবাদের পাঠ্যবস্তু খণ্ডায়নের কৌশল এবং চিকিৎসাবৈজ্ঞানিক পাঠ্যবস্তুর খণ্ডায়নের কৌশল থেকে অনেক ভিন্ন। সাধারণত যে ডোমেন বা ক্ষেত্রের পাঠ্যবস্তু খণ্ডায়ন করা হবে, তার একটি বড় কর্পাস বা ভাষাংশ নিয়ে গবেষণা কাজ শুরু হয়। যন্ত্র শিখনের কৌশলগুলির সাহায্য নেয়া হয়।
প্রসঙ্গ কাঠামো

পদার্থবিজ্ঞানে কোনো বস্তুর গতি ব্যাখ্যা করার জন্য একটি প্রসঙ্গ কাঠামোর প্রয়োজন হয় যার সাপেক্ষে ঐ বস্তুটির গতির সম্যক অবস্থা বর্ণনা করা যায়। যে দৃঢ় বস্তুর সাপেক্ষে কোন স্থানে কোন বিন্দু বা বস্তুকে সুনির্দিষ্ট করা হয় তাকে প্রসঙ্গ কাঠামো বা frame of reference বা reference frame বলে।
কোন টেবিল, ঘরের মেঝে, রাস্তা, পার্ক, পৃথিবীপৃষ্ঠ, সূর্য, ছায়াপথ যে কোন কিছুকে প্রসঙ্গ কাঠামো হিসেবে বিবেচনা করা যায়। তবে এদের সবসময়ই সুনির্দিষ্ট করতে হবে।
"কোন বস্তুর গতি ব্যাখ্যা করার জন্য একটি সুনির্দিষ্ট ত্রিমাত্রিক স্থানাঙ্ক ব্যবস্থা বিবেচনা করা হয় , যার সাপেক্ষে বস্তুটির গতি বর্ণনা করা হয়। একে প্রসঙ্গ কাঠামো বলে।"
"পরস্পর লম্ব তিনটি সরলরেখা দ্বারা গঠিত যে স্থানাঙ্ক ব্যাবস্থার সাহায্যএ কোন বস্তুর অবস্থান বা গতি নির্ণয় করা যায় তাকে প্রসঙ্গ কাঠামো বলে।"
একমাত্রিক গতির ক্ষেত্রে যে সরল রেখা বরাবর বস্তুটি গতিশীল প্রথমেই তার একটি বিন্দুকে মূলবিন্দু এবং একটি দিককে ধনাত্মক ধরে নিতে হয়। এর পর এই প্রসঙ্গ কাঠামোর সাপেক্ষে যাবতীয় পরিমাপ করতে হয়। ধরা যাক, পূর্ব পশ্চিমে বিস্তৃত একটি সোজা সড়ক বরাবর একটি সাইকেল গতিশীল। এখন এই সাইকেলের গতি বর্ণনার জন্য আমরা এ সড়ককে প্রসঙ্গ কাঠামো বিবেচনা করতে পারি। এই সড়কের উপর অবস্থিত যে কোন সুবিধাজনক বিন্দুকে মূলবিন্দু ধরা যেতে পারে। রাস্তার ধারে অবস্থিত একটি বড় গাছের পাশের বিন্দুকে মূলবিন্দু এবং রাস্তাটিকে x-অক্ষ ধরা যাক। ধরা যাক, পূর্ব দিক একক ভেক্টর i এর জন্য ধনাত্মক
দ্বিমাত্রিক গতি বর্ণনা করার জন্য দুইটি অক্ষের তথা দ্বিমাত্রিক প্রসঙ্গ কাঠামোর প্রয়োজন হয় । কোন তলে আনুভুমিক বরাবর X-অক্ষ ও উলম্ব বরাবর Y-অক্ষ এবং এদের ছেদ বিন্দুকে মূল বিন্দু ধরে ঐ তলে চলমান বস্তুর গতিই হলো দ্বিমাত্রিক গতি ।যেমন ,বোর্ডের উপর দিয়ে চলমান কোন পিপড়ার গতি দ্বিমাত্রিক গতি।
ত্রিমাত্রিক গতি বর্ণনা করার জন্য তিনটি অক্ষের তথা ত্রিমাত্রিক প্রসঙ্গ কাঠামোর প্রয়োজন হয় । কোন স্থানে (space) একটি বিন্দু কল্পনা করে ঐ বিন্দুতে তিনটি পরস্পরছেদী রেখা যাদেরকে X-অক্ষ,Y-অক্ষ এবং Z-অক্ষ ধরা হয় । যেমন, প্লেনের গতি ত্রিমাত্রিক গতি। ; এর গতি বুঝানোর জন্য সর্বদা পূর্ব-পশ্চিম,উত্তর-দক্ষিণ এবং উপর-নিচ তিনটি মান উল্লেখ করা প্রয়োজন ।
সদিক রাশির ক্যালকুলাস

ভেক্টর ক্যালকুলাস () (ভেক্টর বিশ্লেষণ "vector analysis" নামেও পরিচিত) গণিতের একটি শাখা যেখানে দুই বা তার বেশি মাত্রার মেট্রিক জগতে ভেক্টরসমূহের বহুচলকীয় বাস্তব বিশ্লেষণ নিয়ে গবেষণা করা হয়। ভেক্টর ক্যালকুলাস কতগুলি সূত্র ও সমস্যা সমাধানের কৌশলের সমাহার যা প্রকৌশল ও পদার্থবিজ্ঞানে কাজে আসে। কোয়ার্টারনায়ন বিশ্লেষণের মধ্য দিয়ে ভেক্টর বিশ্লেষণের সূত্রপাত হয়। মার্কিন বিজ্ঞানী জে উইলার্ড গিব্‌স এবং ব্রিটিশ ফলিত গণিতবিদ অলিভার হেভিসাইড ভেক্টর ক্যালকুলাসের প্রথম বিধিবদ্ধ রূপ দেন।
ওয়েস্টমিনস্টার প্রাসাদ

ওয়েস্টমিন্‌স্টার প্রাসাদ লন্ডনের একটি প্রাসাদ যা হাউজ অফ পার্লামেন্ট নামেও পরিচিত। এই প্রাসাদে যুক্তরাজ্যের আইনসভার দুই কক্ষের (হাউজ অফ লর্ডস এবং হাউজ অফ কমন্‌স) রাজনীতিবিদরা রাষ্ট্র পরিচালনা সংক্রান্ত কাজে একসাথে বসেন। লন্ডনের অধীনে স্বায়ত্তশাসনপ্রাপ্ত নগরী ওয়েস্টমিন্‌স্টারে টেম্‌স নদীর উত্তর কূল ঘেঁষে এই প্রাসাদটি অবস্থিত। হোয়াইট হল-এর সরকারি দালানসমূহের বেশ নিকটেই এর অবস্থান।
এই প্রাসাদ পৃথিবীর সর্ববৃহৎ আইনসভা তথা সংসদ হিসেবে স্বীকৃত। প্রাসাদের নকশা অত্যন্ত জটিল। বর্তমানে এই দালানে ১,২০০টি কক্ষ, ১০০টি সিঁড়ি এবং প্রায় তিন কিলোমিটারেরও বেশি দীর্ঘ প্রশস্ত বারান্দা রয়েছে। প্রাসাদের অভ্যন্তরের ওয়েস্টমিন্‌স্টার হলের রয়েছে বিশেষ ঐতিহাসিক গুরুত্ব। ঊনবিংশ শতাব্দী থেকে এখানে বর্তমান সরকারি কাজকর্মের সূচনা ঘটে। বর্তমানে এখানে বিশেষ বিশেষ অনুষ্ঠান হয়ে থাকে, যেমন: লাইং ইন স্টেট এবং জুয়েল টাওয়ার। কয়েক শতাব্দী ধরে এই প্রাসাদের রক্ষণাবেক্ষণ এবং পরিচালনার দায়িত্ব ছিল রাণীর প্রতিনিধি লর্ড গ্রেট চেম্বারলেইনের। ১৯৬৫ সালে রাজপরিবারের সাথে চুক্তি করার মাধ্যমে এর পরিচালনার ভার আইনসভার দুই কক্ষের কাছে সমর্পণ করা হয়। অবশ্য বেশ কিছু আনুষ্ঠানিক কক্ষ এখনও লর্ড গ্রেট চেম্বারলেইন নিয়ন্ত্রণ করেন।
১৮৩৪ সালে আগুন লাগায় প্রাসাদের অনেকাংশ পুড়ে গিয়েছিল। বর্তমানের আইনসভার কক্ষগুলো পরবর্তী ৩০ বছর ধরে নির্মাণ করা হয়। এই নির্মাণকাজের স্থপতি ছিলেন স্যার চার্লস ব্যারি (১৭৯৫ - ১৮৬০) এবং তার সহযোগী অগাস্টাস ওয়েলবি পুজিন (১৮১২ - ১৮৫২)। ওয়েস্টমিন্‌স্টার হল এবং সন্নিহিত সেন্ট স্টিভেন্‌স চ্যাপেলের নকশা এই পুনর্নির্মাণ কাজে অনুসৃত হয়।
শিখ

শিখ ধর্মের অনুসারীদেরকে শিখ বলা হয়। এই শব্দটি সংস্কৃত ভাষা থেকে এসেছে। মূলত সংস্কৃত "শিষ্য" শব্দ থেকে এই শব্দটি এসেছে। শিষ্য মানে শিক্ষার্থী বা শিক্ষানুরাগী। অথবা সংস্কৃত শব্দ শিক্ষা থেকে এই শব্দের উৎপত্তি, যার অর্থ হলো নির্দেশ, উপদেশ ইত্যাদি। ১৫ শতাব্দীতে ভারতের পাঞ্জাব প্রদেশে এ ধর্মের গোড়াপত্তন হয়। একজন শিখ তার গুরুর অনুসারী হয়।
একজন শিখকে চেনার উপায় হলো পাঁচটি "ক"। ১-কেশ (চুল)। ২-কারা (শিখদের ডানহাতে পড়ার বিশেষ বন্ধনী)। ৩-কৃপাণ (ছোট এক প্রকারের তরবারি)। ৪-কাশেরা (বিশেষ ধরনের অন্তর্বাস)। ৫-কঙ্গ (পাগড়ীর সাথে থাকা চিরুনী)। তবে এগুলো তাদের চিহ্ন যাদেরকে ধর্মীয় নিয়ম মেনে বিশেষভাবে পরিশুদ্ধ করা হয়েছে। এছাড়া মুখভর্তি দাড়ি, পাগড়ি বা ডান হাতে কারা দেখে অনায়াসেই একজন শিখকে চিহ্নিত করা সম্ভব। ব্রেসলেটটিকে পাঞ্জাবি ভাষায় "কারা" বলা হয়। এছাড়া তাদের অধিকাংশ পুরুষের নামে "সিং" (সিংহ) এবং নারীদের নামে "কাউর" (রাজকন্যা) উপাধি থাকে। শিখদের অধিকাংশই বসবাস করে ভারতের পাঞ্জাব এলাকায়। অবশ্য পৃথিবীর বিভিন্ন অঞ্চলেও তাদের বিস্তৃতি রয়েছে।
গুরু নানক

গুরু নানক দেব () (; , Urdu: , (এপ্রিল ১৫, ১৪৬৯ - সেপ্টেম্বর ২২, ১৫৩৯) শিখ ধর্মের প্রবক্তা এবং এই ধর্মের প্রথম গুরু। প্রতি বছর কার্তিক পূর্ণিমা তিথিতে তার জন্মোৎসব পালিত হয়। তিনি বহু স্থানে ভ্রমণ করে মানুষের মধ্যে এক ঈশ্বরের মতবাদ প্রচলন করেন। তিনি সমতা, ভ্রাতৃত্ব ও সদাচরণের ওপর নির্ভর করে একটি অনন্য ধর্মীয়, সামাজিক ও রাজনৈতিক ব্যবস্থা প্রচলন করতে সক্ষম হন। শিখ ধর্মে বিশ্বাস করা হয়ে থাকে যে, পরবর্তী শিখ গুরুদের গুরুপদ লাভের সময় তাদের মধ্যে গুরু নানকের ঐশ্বরিক ক্ষমতা, ধর্মীয় কর্তৃত্ব ও পবিত্রতা প্রবাহিত হয়ে থাকে।
গুরু নানক ১৪৬৯ সালের ১৫ই এপ্রিল লাহোরের নিকটে অবস্থিত রায় ভোয় কি তালবন্দী গ্রামে এক হিন্দু পরিবারে জন্মগ্রহণ করেন। বর্তমানে এই স্থানটি পাকিস্তানের নানকানা সাহিব নামে পরিচিত। তার বাবার নাম ছিল মেহতা কল্যাণ দাস বেদী এবং মাতার নাম ছিল তৃপ্তা দেবী। মেহতা কল্যাণ দাস বেদী একজন পাটোয়ারি ছিলেন যিনি গ্রামের মুসলিম জমিদার রায় বুল্লারের অধীনে চাকরি করতেন।
হাঙ্গর

হাঙ্গর বা হাঙর (ইংরেজি: Shark) তরুণাস্থিবিশিষ্ট এক ধরনের সামুদ্রিক মাছের প্রায় ২২৫টি প্রজাতির জন্য ব্যবহৃত সাধারণ নাম।এদের শরীরে কোনো হাঁড় নেই।পৃথিবীর প্রায় সকল সাগর-মহাসাগরে এদের অস্তিত্ব থাকলেও মূলত গ্রীষ্মমণ্ডলীয় এবং অর্ধ-গ্রীষ্মমণ্ডলীয় অঞ্চলে এদের প্রাচুর্য দেখা যায়। কয়েকটি প্রজাতি সমুদ্র উপকূলে বসবাস করলেও অধিকাংশ গভীর সমুদ্রের উপরের তলে বসবাস করে। গভীর সমুদ্রে বসবাসকারী কিছু প্রজাতি আলোদায়ক অর্থাৎ আলো বিচ্ছুরণ করতে পারে। ধ্বংস এবং পরজীবীর হাত থেকে রক্ষার জন্য এদের দেহত্বকীয় ডেন্টিক্‌ল রয়েছে। এই ডেন্টিক্‌লের কারণে এদের প্রবাহী গতিবিদ্যায়ও প্রভূত সহায়তা হয়ে থাকে। এছাড়া তাদের প্রতিস্থাপনযোগ্য দাঁত রয়েছে। দাঁতগুলো খুব সুন্দর এবং প্রাচীন হাঙ্গরের এই একটি বৈশিষ্ট্যই তাদের মধ্যে রয়েছে। এদের প্রজাতিতে ব্যাপক তারতম্য পরিলক্ষিত হয়। এক হাতের সমান আকারের পিগমি হাঙ্গর রয়েছে, যেমন: "Euprotomicrus bispinatus" নামক গভীর সমুদ্রের হাঙ্গরের দৈর্ঘ্য মাত্র ২২ সেমি তথা ৯ ইঞ্চি। আবার তিমি হাঙ্গর হল বৃহত্তম মাছ যারা প্রায় ১২ মিটারের (৩৯ ফিট) মত লম্বা হতে পারে। যেমন: "Rhincodon typus" নামক প্রজাতিটি। "Carcharhinus leucas" প্রজাতিটি ষাঁড় হাঙ্গর হিসেবে পরিচিত। এই ষাঁড় হাঙ্গরই একমাত্র লবণাক্ত এবং মিঠা - উভয় পানিতে এমনকি ডেল্টার ভিতরেও সাঁতার কাটতে পারে।
হাড়বিশিষ্ট মাছ এবং ভূমিস্থিত মেরুদণ্ডী প্রাণী থেকে হাঙ্গরের কঙ্কাল অনেক পৃথক ধরনের। হাঙ্গর এবং অন্যান্য তরুণাস্থিবিশিষ্ট মাছের (চাঁদা মাছ এবং শংকর মাছ) কঙ্কাল রাবারের মতো তরুণাস্থি দ্বারা গঠিত। তরুণাস্থি এক ধরনের কলা যা হাড়ের থেকে অনেক হালকা এবং নমনীয়। চাঁদা এবং শংকর মাছের মতো হাঙ্গরের চোয়াল ক্রেনিয়ামের সাথে সংযুক্ত নয়। চোয়ালের সমতল পৃষ্ঠ মেরুদণ্ডী এবং গ্রিল আর্চের মতো যার অতিরিক্ত অবলম্বন ও শক্তির দরকার হয়। কারণ শারীরিক পীড়নের অনেকাংশ বহন করতে হয় এই চোয়ালকে। চোয়ালের এই পৃষ্ঠে এক ধরনের ষড়ভূজীয় ক্ষুদ্র তলের স্তর রয়েছে যার নাম "টেসেরি"। এটি মূলত ক্যালসিয়াম লবণের কেলাসিত ব্লকের সমন্বয়ে গঠিত একটি মোজাইকের মত। এই মোজাইক এই অঞ্চলে বিশেষ শক্তি যুগিয়ে থাকে যা হাড়বিশিষ্ট মাছের চেয়ে বেশি।
সাধারণত হাঙ্গরের চোয়ালে টেসেরির কেবল একটি স্তর থাকে। কিন্তু বৃহৎ নমুনা বিশ্লেষণ করে দেখা গেছে, তাদের ক্ষেত্রে (যেমন: ষাঁড় হাঙ্গর, বাঘ হাঙ্গর এবং বৃহৎ সাদা হাঙ্গর) শরীরের আকারের উপর নির্ভর করে দুই বা ততোধিক স্তর থাকতে পারে। একটি বৃহৎ সাদা হাঙ্গরের চোয়ালে এমনকি পাঁচটি স্তর পাওয়া গিয়েছিল। এদের রস্ট্রামের (ঠোঁটের) তরুণাস্থি শক্তির প্রভাব শোষণের জন্য অনেকটা স্পঞ্জি এবং নমনীয় হতে পারে। এদের ডানার কঙ্কাল অনেক দীর্ঘ এবং এক ধরনের নরম ও অবিচ্ছিন্ন রশ্মি দ্বারা ঠেস দেয়া থাকে। এই রশ্মির নাম সেরাটোট্রিকিয়া। চুল এবং পালকের মধ্যে শৃঙ্গের মত কঠিন কেরাটিন সজ্জিত করে গঠিত স্থিতিস্থাপক প্রোটিনের ফিলামেন্ট থাকে। পুরুষ হাঙ্গরের পেলভিক ডানার ভিতরের অংশ পরিবর্তিত হয়ে এক জোড়া সিগার বা সসেজে পরিণত হয়েছে। এরাই জননাঙ্গ গঠন করে যার অপর নাম "ক্ল্যাসপার"। ক্ল্যাসপারের মাধ্যমেই অন্তর্নিষেক সাধিত হয়।
হিদেকি ইউকাওয়া

হিদেকি ইউকাওয়া (湯川 秀樹, জানুয়ারি ২৩, ১৯০৭ – সেপ্টেম্বর ৮, ১৯৮১) একজন জাপানী তাত্ত্বিক পদার্থবিজ্ঞানী এবং প্রথম জাপানী নোবেল পুরস্কার বিজয়ী। তাত্ত্বিক পদার্থবিজ্ঞানের একটি উল্লেখযোগ্য ক্ষেত্রে হচ্ছে মৌলিক কণা। এই কণা নিয়ে গবেষণার ক্ষেত্রে তিনি বিশেষ অবদান রাখেন। মেসন এবং পাইওন কণার আবিষ্কারে তার অবদান অনস্বীকার্য। তিনি ১৯৪৯ সালে পদার্থবিজ্ঞানে নোবেল পুরস্কার লাভ করেন।
ইউকাওয়া জাপানের টোকিও শহরে জন্মগ্রহণ করেন। ১৯২৯ সালে তিনি কিয়োটো বিশ্ববিদ্যালয় থেকে ডিগ্রী লাভ করেন এবং এরপর ৪ বছর সে বিশ্ববিদ্যালয়েই প্রভাষক হিসেবে শিক্ষকতা করেন। স্নাতক সম্পন্ন করার পর তিনি তাত্ত্বিক পদার্থবিজ্ঞান বিশেষত মৌলিক কণার বিজ্ঞানে বিশেষ আগ্রহী হয়ে উঠেন। ১৯৩২ সালে তিনি সুমিকে বিয়ে করেন এবং তাদের সংসারে দুই সন্তানের জন্ম হয় যাদের নাম যথাক্রমে হারুমি ও তাকাকি। ১৯৩৩ সালে মাত্র ২৬ বছর বয়সে তিনি ওসাকা বিশ্ববিদ্যালয়ের সহকারী অধ্যাপকের পদ পান এবং পরবর্তীকালে অধ্যাপক হিসেবে কাজ শুরু করেন।
১৯৩৫ সালে তিনি মেসন কণা বিষয়ে তার তত্ত্ব প্রকাশ করেন যাকে তিনি প্রোটন এবং নিউট্রনের মধ্যে ক্রিয়াশীল একটি কণা হিসেবে আখ্যায়িত করেন। মৌলিক কণার গবেষণার ইতিহাসে এটি একটি বিখ্যাত আবিষ্কার। ১৯৪০ সালে তিনি কিয়োটো বিশ্ববিদ্যালয়ের অধ্যাপক মনোনীত হন। এই সালেই তিনি জাপান একাডেমির ইম্পেরিয়াল পুরস্কার লাভ করেন এবং প্রায় একই সময়ে জাপান সরকারের কাছ থেকে ডেকোরেশন অফ কালচারাল মেরিট সম্মানে ভূষিত হন। ১৯৪৯ সালে কলাম্বিয়া বিশ্ববিদ্যালয়ের অধ্যাপক মনোনীত হন এবং একই সালে লাভ করেন পদার্থবিজ্ঞানে নোবেল পুরস্কার। ১৯৪৭ সালে সেসিল পাওয়েল ইউকাওয়া কর্তৃক প্রস্তাবিত পাইওন-এর অস্তিত্ব প্রমাণ করেছিলেন। এরই সূত্র ধরে তাকে নোবেল পুরস্কার দেয়া হয়। এছাড়াও ইউকাওয়া কে-ক্যাপচার বিষয়ে ভবিষ্যদ্বাণী করেছিলেন। এক্ষেত্রে তিনি বলেছিলেন, নিউক্লিয়াসের মাধ্যমে হাইড্রোজেনের ইলেকট্রনের নিম্ন শক্তির শোষণ ঘটে।
জন কক্‌ক্রফট

জন ডগলাস কক্‌ক্রফ্‌ট (মে ২৭, ১৮৯৭ - সেপ্টেম্বর ১৮, ১৯৬৭) একজন ব্রিটিশ পদার্থবিজ্ঞানী। তিনি ১৯৫১ সালে আর্নেস্ট টমাস সিন্টন ওয়াল্টনের সাথে যৌথভাবে পদার্থবিজ্ঞানে নোবেল পুরস্কার লাভ করেন। কৃত্রিমভাবে ত্বরিত পারমাণবিক কণার মাধ্যমে পরমাণুর কেন্দ্রভাগের ট্রান্সমিউটেশন নিয়ে গবেষণার কারণে তারা নোবেল পুরস্কার পেয়েছিলেন।
কক্‌ক্রফ্‌ট ইংল্যান্ডের টডমর্ডেন নামক স্থানে জন্মগ্রহণ করেন। একজন মিল মালিকের জ্যেষ্ঠ সন্তান ছিলেন তিনি। ১৯০৯ সালে তিনি টডমর্ডেন গ্রামার স্কুলে অধ্যয়ন শুরু করেন এবং ১৯১৪ সাল পর্যন্ত এখানেই পড়াশোনা করেছিলেন। ১৯১৪-১৯১৫ সালে ম্যানচেস্টারের ভিক্টোরিয়া বিশ্ববিদ্যালয়ে গণিত বিষয়ে পড়াশোনা করেন।
জেরোম আইজ্যাক ফ্রিডম্যান

জেরোম আইজ্যাক ফ্রিডম্যান (জ. মার্চ ২৮, ১৯৩০) একজন মার্কিন পদার্থবিজ্ঞানী। তিনি ১৯৯০ সালে হেনরি ওয়ে কেন্ডাল এবং রিচার্ড টেইলর-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তাদের নোবেল পুরস্কার প্রাপ্তির কারণ ছিল: প্রোটন এবং আবদ্ধ নিউট্রনের উপর ইলেকট্রনের গভীর অস্থিতিস্থাপক বিচ্ছুরণ বিষয়ে অগ্রগামী গবেষণা, যা কণা পদার্থবিজ্ঞানের কোয়ার্ক নকশা উন্নয়নে বিশেষ ভূমিকা রেখেছে।
জেরোম ফ্রিডম্যান যুক্তরাষ্ট্রের ইলিনয় অঙ্গরাজ্যের শিকাগোতে জন্মগ্রহণ করেন। তার বাবা-মা রাশিয়া থেকে যুক্তরাষ্ট্রে অভিবাসী হয়ে এসচিল। বাল্যকালে শিক্ষা দীক্ষার সময় তিনি মূলত চিত্রকলা এবং মানবিক বিষয়ে পরদর্শী হয়ে উঠেছিলেন। আলবার্ট আইনস্টাইন কর্তৃক লিখিত আপেক্ষিকতা তত্ত্ব বিষয়ক একটি বই পড়ার পর তিনি পদার্থবিজ্ঞান বিষয়ে আগ্রহী হয়ে উঠেন। এই আগ্রহের উপর ভিত্তি করেই তিনি আর্ট ইনস্টিটিউট অফ শিকাগো থেকে একটি বৃত্তি নিয়ে শিকাগো বিশ্ববিদ্যালয়ে পদার্থবিজ্ঞান বিষয়ে অধ্যয়ন করতে যান। এই শিকাষায়তনে তিনি বিখ্যাত পদার্থবিজ্ঞানী এনরিকো ফের্মির অধীনে কাজ করেন এবং ১৯৫৬ সালে তার পিএইচডি ডিগ্রী সম্পন্ন করেন। ১৯৬০ সালে ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞান বিভাগে শিক্ষক হিসেবে যোগ দেন।
হেনরি ওয়ে কেন্ডাল

হেনরি ওয়ে কেন্ডাল (৯ ডিসেম্বর, ১৯২৬ - ১৫ ফেব্রুয়ারি, ১৯৯৯) মার্কিন পদার্থবিজ্ঞানী ছিলেন। যুক্তরাষ্ট্রের ম্যাসাচুসেট্‌স অঙ্গরাজ্যের বোস্টনে জন্মগ্রহণ করেন। তিনি ১৯৯০ সালে জেরোম আইজ্যাক ফ্রিডম্যান এবং রিচার্ড টেইলর-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তাদের নোবেল পুরস্কার প্রাপ্তির কারণ হিসেবে নোবেল কমিটি উল্লেখ করেছে, "প্রোটন এবং আবদ্ধ নিউট্রনের উপর ইলেকট্রনের গভীর অস্থিতিস্থাপক বিচ্ছুরণ বিষয়ে অগ্রগামী গবেষণা, যা কণা পদার্থবিজ্ঞানের কোয়ার্ক নকশা উন্নয়নে বিশেষ ভূমিকা রেখেছে।"
কেন্ডালের শিক্ষা জীবন শুরু হয় ডিয়ারফিল্ড একাডেমি থেকে। এরপর আমহার্স্ট কলেজে পড়াশোনা করেন। কর্মজীবনের অধিকাংশ সময়ই এমআইটিতে (ম্যাসাচুসেট্‌স ইনস্টিটিউট অফ টেকসোলজি) শিক্ষকতা করে কাটান।
নৈরাশ্যবাদ

নৈরাশ্যবাদ এমন একটি ধারণা যা বলে, আমাদের অভিজ্ঞতালব্ধ বিশ্ব যতটা খারাপ হতে পারে ঠিক ততটাই খারাপ, অর্থাৎ নিকৃষ্টতম। এর ইংরেজি প্রতিশব্দ পেসিমিজম শব্দটি গ্রিক শব্দ পেসিমাস থেকে এসেছে যার অর্থ নিকৃষ্টতম। নৈরাশ্যবাদের সবচেয়ে বিস্তৃত ব্যাখ্যা করেছেন জার্মান দার্শনিক আর্টুর শোপনহাউয়ার।
দার্শনিক নৈরাশ্যবাদ প্রায়ই শিল্পকলা ও সাহিত্যের সাথে জড়িত থাকে। আর্টুর শোপনহাউয়ারের দর্শন রিশার্ড ভাগনার, ইয়োহানেস ব্রামস ও গুস্টাভ মালার-সহ বিভিন্ন সুরকারদের কাছে জনপ্রিয় ছিল। সাহিত্যে নৈরাশ্যবাদের শুরুর দিকের উদাহরণ হল মিগেল দে থের্ভান্তেসের সৃষ্টিকর্মসমূহ। কয়েকজন দার্শনিক নৈরাশ্যবাদী, যেমন আলবের কাম্যু উপন্যাস এবং লেওপার্দি কবিতা লিখেছেন। নৈরাশ্যবাদের সাথে সম্পৃক্ত একটি ভিন্নধর্মী সাহিত্যিক ধরন হল প্রবচন লেখনী এবং লিওপার্দি, ফ্রিডরিখ নিৎশে ও সিওরানের সৃষ্টিকর্মে তা দেখা যায়। উনবিংশ ও বিংশ শতাব্দীর লেখকবৃন্দ তাদের সৃষ্টিকর্মে নৈরাশ্যবাদী দৃষ্টিভঙ্গি প্রকাশ করেছেন কিংবা শার্ল বোদেলের, স্যামুয়েল বেকিট, গটফ্রিড বেন, হোর্হে লুইস বোর্হেস, চার্লস বুকোভ্‌স্কি, দিনো বুৎসাতি, লর্ড বায়রন, লুই-ফের্দিনান সেলিন, ইয়োজেফ কনরাদ, ফিওদোর দস্তয়েভ্‌স্কি, মিহাই এমিনেস্কু, সিগমুন্ড ফ্রয়েড, টমাস হার্ডি, সাদেগ হেদায়েত, এইচ. পি. লাভক্রাফট, টমাস মান, কামিলো পেসানা, এডগার সালটাস, ও জেমস টমসনদের মত নৈরাশ্যবাদী দার্শনিকদের দ্বারা প্রভাবিত ছিলেন। বিংশ শতাব্দীর শেষভাগের এবং একবিংশ শতাব্দীর সাহিত্যিকগণ ডেভিড বেনাটার, টমাস বের্নহার্ড, ফ্রিডরিখ ড্যুরেনমাট, জন গ্রে, মিশেল হুয়েলবেক, আলেকজান্ডার ক্লুগ, টমাস লিগোত্তি, করম্যাক ম্যাকা‌র্থি, ইউজিন থ্যাকার, ও পিটার ভেসেল জাফিদের দার্শনিক নৈরাশ্যবাদের নিয়ে অনুসন্ধান করেছেন।
রিচার্ড এডওয়ার্ড টেইলর

অধ্যাপক রিচার্ড এডওয়ার্ড টেইলর, (জ. নভেম্বর ২, ১৯২৯ - ২২ ফেব্রুয়ারি,২০১৮) একজন কানাডীয়-মার্কিন পদার্থবিজ্ঞানী। তার জন্ম কানাডার আলবার্টার মেডিসিন হাট নামক স্থানে। তিনি স্ট্যানফোর্ড বিশ্ববিদ্যালয়ের ইমেরিটাস অধ্যাপক। তিনি ১৯৯০ সালে জেরোম আইজ্যাক ফ্রিডম্যান এবং হেনরি ওয়ে কেন্ডাল-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তাদের নোবেল পুরস্কার প্রাপ্তির কারণ ছিল: প্রোটন এবং আবদ্ধ নিউট্রনের উপর ইলেকট্রনের গভীর অস্থিতিস্থাপক বিচ্ছুরণ বিষয়ে অগ্রগামী গবেষণা, যা কণা পদার্থবিজ্ঞানের কোয়ার্ক নকশা উন্নয়নে বিশেষ ভূমিকা রেখেছে। রিচার্ড টেইলর কানাডার আলবার্টা বিশ্ববিদ্যালয় থেকে ১৯৫০ সালে বিএসসি এবং ১৯৫২ সালে এমএসসি ডিগ্রি লাভ করেন। এরপর স্ট্যানফোর্ড বিশ্ববিদ্যালয় থেকে ১৯৬২ সালে পিএইচডি ডিগ্রি লাভ করেন। তিনি ফের্মার শেষ উপপাদ‍্যটি প্রমাণ করতে এন্ড্রু ওয়াইলস এর সঙ্গে কাজ করেন।
শেল্ডন লি গ্ল্যাশো

অধ্যাপক শেল্ডন লি গ্ল্যাশো (জন্ম ডিসেম্বর ৫, ১৯৩২) হলেন একজন মার্কিন পদার্থবিজ্ঞানী। বোস্টন বিশ্ববিদ্যালয়ে যোগদান করার আগে তিনি হাভার্ড বিশ্ববিদ্যালয়ের পদার্থবিজ্ঞান বিভাগের অধ্যাপক ছিলেন। ইলেকট্রো-দুর্বল তত্ত্বের তিনজন আবিষ্কারকের মধ্যে তিনি একজন এবং এই অবদানের জন্য ১৯৭৯ সালে বাকী দুই আবিষ্কারক, আব্দুস সালাম এবং স্টিভেন ওয়াইনবার্গের সাথে যৌথভাবে পদার্থবিজ্ঞানে নোবেল পুরস্কার লাভ করেন।
গ্ল্যাশো ১৯৫৪ সালে কর্নেল বিশ্ববিদ্যালয় থেকে পদার্থবিজ্ঞানে ব্যাচেলর অব আর্টস এবং ১৯৫৯ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। তার পিএইচডি উপদেষ্টা ছিলেন নোবেলজয়ী পদার্থবিজ্ঞানী জুলিয়ান শুইঙার। ১৯৬২ থেকে ১৯৬৬ সাল পর্যন্ত তিনি ইউনিভার্সিটি অব ক্যালিফোর্নিয়া, বার্কলেতে সহযোগী অধ্যাপক ছিলেন। তিনি ১৯৬৬ সালে হার্ভার্ডের পদার্থবিজ্ঞান বিভাগে অধ্যাপক হিসেবে যোগদান করেন। এছাড়া তিনি ম্যাসাচুসেট্‌স ইনস্টিটিউট অফ টেকনোলজি, টেক্সাস এ অ্যান্ড এম ইউনিভার্সিটি, হিউস্টন বিশ্ববিদ্যালয়ে ভিজিটিং অধ্যাপক হিসেবে কাজ করেন।
হাওয়ার্ড ফাস্ট

হাওয়ার্ড মেলভিন ফাস্ট (নভেম্বর ১১, ১৯১৪, নিউ ইয়র্ক সিটি – মার্চ ১২, ২০০৩ ওল্ড গ্রিনউইচ) ছিলেন একজন ইহুদি 
মার্কিন ঔপন্যাসিক এবং টেলিভিশন লেখক। তিনি ই. ভি. কানিংহ্যাম এবং ওয়াল্টার এরিকসন ছদ্মনামেও লিখেছেন।
হাওয়ার্ড ফাস্টের মা ছিলেন একজন ব্রিটিশ ইহুদি ও বার্নি হাওয়ার্ড ছিলেন একজন ইউরোপিয়ান ইহুদি অভিবাসী। ১৯২৩ সালে ফাস্টের মা মারা যাবার পর তার ছোট ভাই জুলিয়াস আত্মীয়দের কাছে থাকতে চলে যান। হাওয়ার্ড ও তার বড় ভাই জেরোম সংবাদপত্র বিক্রি করে জীবিকা নির্বাহ করতে থাকেন। তিনি পূর্বোক্ত নিউ ইয়র্ক পাবলিক লাইব্রেরিতেও খণ্ডকালীন কাজ করতে থাকেন।
ফাস্ট অল্প বয়সে লেখা শুরু করেন। তার প্রথম উপন্যাস "টু ভ্যালিস" ১৯৩৩ সালে প্রকাশিত হবার সময় তার বয়স ছিল আঠারো। তার প্রথম 
জনপ্রিয় উপন্যাস "সিটিজেন টম পেইন" টমাস পেইনএর জীবনীকে উপজীব্য করে লেখা। চেইনেনেস সম্প্রদায়ের নিজ ভূমিতে ফিরে আসার 
সংগ্রাম নিয়ে উপন্যাস ‘দি লাস্ট ফ্রন্টিয়ার’ এবং রিকন্সট্রাকশনএর সময় কৃতদাসদের নিয়ে লেখেন "ফ্রিডম রোড"।
দ্বিতীয় বিশ্বযুদ্ধ চলাকালে ফাস্ট ইউনাইটেড স্টেটস অফিস অফ ওয়ার ইনফরমেশনএ ভয়েস অফ আমেরিকার জন্য লেখালেখি করেন। ১৯৪৪ সালে তিনি আমেরিকার কমিউনিস্ট পার্টিতে যোগ দেন এবং ফলস্বরূপ হাউস আন-আমেরিকান একটিভিটিস কমিটিতে তার ডাক পড়ে। তিনি স্প্যানিশ গৃহযুদ্ধ চলাকালে বাবা-মা হারানো সন্তানদের জন্য খোলা তহবিলের জন্য অর্থদানকারীদের নাম বলতে অস্বীকৃতি জানান এবং তাকে তিন মাস জেলে কাটাতে হয়। 
জেলে থাকা অবস্থাতেই ফাস্ট তার সবচেয়ে জনপ্রিয় উপন্যাস স্পার্টাকাস লেখা শুরু করেন। রোমান কৃতদাসদের প্রতিরোধের কাহিনী নিয়ে লেখা উপন্যাসটি তাকে নিজের ছাপাখানা থেকেই প্রকাশিত করতে হয়। কালো তালিকাভূক্ত হবার কারণে উপন্যাসটি প্রকাশের সময় ই. ভি. কানিংহ্যাম ছদ্মনামে প্রকাশিত হয়। এক ই নামে পরবর্তী সময়ে তিনি জনপ্রিয় গোয়েন্দা উপন্যাস লেখা শুরু করেন যার প্রধান চরিত্রে ছিলেন একজন নিসেই গোয়েন্দা এবং সাহায্যকারী হিসেবে বেভারলি হিলস, ক্যালিফোর্নিয়ার পুলিশ বিভাগ।
সিটি অফ ম্যানচেস্টার স্টেডিয়াম

সিটি অফ ম্যানচেস্টার স্টেডিয়াম (যা সাধারনত “ইতিহাদ স্টেডিয়াম” নামে পরিচিত) একটি ক্রীড়া ভেন্যু যার অবস্থান ইংল্যান্ডের 
ম্যানচেস্টারে। মূলত এটির নকশা তৈরি হয় ২০০০ গ্রীষ্মকালীন অলিম্পিক আয়োজক হওয়ার বিডকে লক্ষ্য করে 
(যা ব্যর্থতায় পর্যবসিত হয়), স্টেডিয়াম তৈরি হয় ২০০২ কমনওয়েলথ গেমসের জন্য। ১১০ মিলিয়ন পাউণ্ডে নির্মিত স্টেডিয়ামটিকে 
গেমসের শেষে একটি ফুটবল মাঠে পরিণত করা হয় যা ম্যানচেস্টার সিটির ঘরের মাঠে পরিণত হয়েছে। ক্লাবটি তাদের প্রাক্তন হোম 
গ্রাউণ্ড মাইন রোড থেকে ২০০৩ সালে স্টেডিয়ামটিতে প্রত্যাবর্তন করে ২৫০ বছরের জন্য লিজ নেওয়ার মাধ্যমে।
স্টেডিয়ামটি একটি বাটি বা বোল আকৃতির। ২৩ জুন ২০০৭ পর্যন্ত এটি এফ এ প্রিমিয়ার লিগের পঞ্চম বৃহত্তম স্টেডিয়াম ও যুক্তরাজ্যের 
দশম বৃহত্তম স্টেডিয়াম যা দর্শক ধারণক্ষমতা ৪৭,৭২৬ জন। ৪ অক্টোবর ২০০৬ সালে ঘোষণা দেওয়া হয় যে স্টেডিয়ামটি ২০০৮ সালের উয়েফা কাপ 
ফাইনাল আয়োজন করবে।
সিটি অফ ম্যানচেস্টার স্টেডিয়ামটি ম্যানচেস্টার শহরের কেন্দ্রের পূর্বে অবস্থিত। স্টেডিয়াম সাইটটিতে ২০০০টি পার্কিং স্পেসসহ 
আশেপাশের এলাকায় ৮০০০ টি স্থান রয়েছে। নিকটবর্তী রেলওয়ে স্টেশনটি হল এশবারিজ, যা স্টেডিয়ামটির দক্ষিণ দিক থেকে ১৫ মিনিটের 
হাঁটার পথ, অবশ্য স্টেডিয়ামটির ছোট আকৃতির জন্য এর সুযোগসুবিধার পরিমাণ সীমাবদ্ধ। এছাড়াও খেলা চলার সময় বেশকিছু বাস চলাচল করে 
থাকে।
মেট্রোলিংক ট্রামের একটি যাত্রীছাউনী স্টেডিয়াম এলাকায় করার ঘোষণা দেয়া হলেও সরকারের পূণর্বিবেচনার পর তা ২০০৪ সালের জুলাই থেকে 
তা স্থগিত করা হয়। ২০০৬ সালে এই বর্ধিতকরণ বৃদ্ধি করা হয়, ফলে ২০০৮-২০১০ সালের মধ্যে স্টেডিয়ামটির নিজস্ব মেট্রোলিংক স্টেশন 
থাকবে।
নেমানিয়া ভিদিচ

নেমানিয়া ভিদিচ (সার্বীয় ভাষায়: Немања Видић) (জন্ম অক্টোবর ২১, ১৯৮১, Titovo Užice, সার্বিয়া, যুগোস্লাভিয়া) একজন সার্বীয় ফুটবল খেলোয়াড়। তিনি বর্তমানে ইংরেজ ফুটবল দল ম্যানচেস্টার ইউনাইটেডের পক্ষে প্রিমিয়ার লিগে খেলে থাকেন। এছাড়া তিনি সার্বিয়া জাতীয় দলেরও একজন সদস্য।
নিন্ম-মধ্যবিত্ত পরিবারে নেমানিয়া ভিদিচের জন্ম। তার পিতা ড্রাগোলুব সাম্প্রতিক সময়ে অবসর নেয়া তামা কারখানার শ্রমিক এবং মা জোরা একজন ব্যাংক কর্মচারী। বড়ভাই ডুসানের সাথে ৭ বছর বয়স থেকে ভিদিচ খেলতে শুরু করেন। ১২ বছর বয়সে তিনি একটি আঞ্চলিক দল স্লোবোদা উজিচ এ খেলেন।
তার ১৫-তম জন্মদিনের আড়াই বছর আগে তিনি রেড স্টার বেলগ্রেড দলে যোগ দেন। ২০০০ সালের মৌসুমে ধারে স্পার্টাক সাবোটিকার হয়ে তিনি উচ্চ বিভাগে খেলতে শুরু করেন। এর পরে তিনি রেড স্টারের ফেরত আসেন। সহজাত নেতৃত্বের কারণে তিনি দ্রুত দলের অধিনায়ক নির্বাচিত হন। তার তিনবছরের অধিনায়ক জীবনে তিনি ৬৭ খেলায় ১২ গোল করেন। ঘরোয়া দ্বৈত শিরোপা জেতার মাধ্যমে তিনি এই রেড স্টারের হয়ে তার তিন বছরের খেলোয়াড়ী জীবন শেষ করেন। তিনি ২০০৪ সালে সার্বিয়ান সুপারলিগা এবং যুগোস্লাভিয়ান কাপ জেতেন। ২০০৪ সালে রাশিয়ান প্রিমিয়ার লিগ দল স্পার্টাক মস্কোতে তিনি স্থানান্তরিত হন ৬ মিলিয়ন € বিনিময়ে।
২০০৬ সালে ভিদিচ স্পার্টাক ত্যাগ করার জন্য অনুরোধ জানান এবং এই বছরের ৫ জানুরারি তিনি ৭.২ মিলিয়ন পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। তাকে ১৫ নম্বর জার্সি প্রদান করা হয়। রুড ভ্যান নিস্তেলরয়ের বদলী হিসেবে ২০০৬ সালের ২৫ জানুয়ারি ম্যানচেস্টার ইউনাইটেডের পক্ষে তার অভিষেক হয়।
২০০৬/০৭ মৌসুমে সতীর্থ ওয়েস ব্রাউনের ইনজুরির পর তিনি রিও ফার্ডিনান্ডের সাথে রক্ষনব্যুহ গড়ে তোলেন। 
২০০৬ সালের প্প১৫ জুলাই]] তিনি তার প্রেমিকা বেলগ্রেড বিশবিদ্যালয়ে অর্থনীতির ছাত্রী আনা ইভানোভিচকে বিয়ে করেন। তাকে অনেকে একই নামের সার্বিয়ান টেনিস তারকা আনা ইভানোভিচ বলে ভুল করেন। তাদের একমাত্র পুত্রসন্তান হচ্ছে লুকা।
ডেভিড ব্রিন

গ্লেন ডেভিড ব্রিন, পিএইচডি (জ. অক্টোবর ৬, ১৯৫০) সুপরিচিত মার্কিন বৈজ্ঞানিক কল্পকাহিনী লেখক। তিনি বৈজ্ঞানিক কল্পকাহিনী রচনার জন্য হুগো পুরস্কার এবং নেবুলা পুরস্কার উভয়টিই লাভ করেন। তার বসবাস মার্কিন যুক্তরাষ্ট্রের দক্ষিণ ক্যালিফোর্নিয়ায়। তার বিখ্যাত উপন্যাস দ্য পোস্টম্যান-এর কাহিনী নিয়ে ১৯৯৭ সালে একটি চলচ্চিত্র নির্মিত হয়।
ডেভিড ব্রিন মার্কিন যুক্তরাষ্ট্রের ক্যালিফোর্নিয়া অঙ্গরাজ্যের অন্তর্গত গ্লেনডেইলে ১৯৫০ সালের ৬ অক্টোবর জন্মগ্রহণ করেন। ১৯৭৩ সালে ক্যালিফোর্নিয়া ইনস্টিটিউট অফ টেকনোলজি থেকে জ্যোতির্বিজ্ঞান বিষয়ের উপর বিএসসি সম্পন্ন করেন। ক্যালিফোর্নিয়া বিশ্ববিদ্যালয়, সান ডিয়েগো থেকে ১৯৭৮ সালে ফলিত পদার্থবিজ্ঞান বিষয়ে এমএসসি ডিগ্রি লাভ করেন। পিএইচডি করেন একই বিশ্ববিদ্যালয় থেকে ১৯৮১ সালে। তার পিএইচডি গবেষণার বিষয় ছিল মহাশূন্য বিজ্ঞান।
দ্য পোস্টম্যান

দ্য পোস্টম্যান মার্কিন লেখক ডেভিড ব্রিন রচিত ১৯৮৫ সালের একটি উত্তর-রহস্যদঘাটন সংক্রান্ত দুঃস্বপ্নলোকীক বিজ্ঞান কল্পকাহিনী উপন্যাস। এটি জনশূন্য অরেগন গ্রামাঞ্চলে ঘুরে বেড়ানো এমন একজন ব্যক্তির সম্পর্কে, যিনি মার্কিন যুক্তরাষ্ট্র ডাক পরিসেবার একটি ইউনিফর্ম খুঁজে পান, যা তিনি পরিধান করেন এবং তারপর নিজেকে "আমেরিকা পুনরুদ্ধার করা মার্কিন যুক্তরাষ্ট্রের" একজন মেল ক্যারিয়ার এবং ফেডারেল ইন্সপেক্টর হিসাবে দাবি করেন। তার ডাক পরিসেবা এবং কেন্দ্রীয় সরকারের প্রত্যাবর্তন সম্পর্কে এই দাবি, একজন খুনি, নব্য ফ্যাসিবাদী মিলিশিয়া দ্বারা হুমকির সম্মুখীন জনগণকে আশা যোগায়। কাহিনীটি ২০১৩ সালের যখন মানুষে মানুষে যুদ্ধের কারণে সমগ্র যুক্তরাষ্ট্র ধ্বংস হয়ে গেছে। সেখানকার সভ্যতা আবার অনেক পিছিয়ে পড়েছে।
উপন্যাসটির প্রথম দুটি অংশ "দ্য পোস্টম্যান" (১৯৮২) এবং "সাইক্লপস" (১৯৮৪) নামে আলাদাভাবে প্রকাশিত হয়েছিল। ১৯৯৭ সালে, উপন্যাস অবলম্বনে কেভিন কসনার এবং উইল প্যাটন অভিনীত একটি চলচ্চিত্রের অভিযোজন মুক্তি পায়।
উপন্যাসটির প্রাথমিক অংশ দুটিই শেষ্ঠ উপন্যাস বিভাগে হুগো পুরস্কারের জন্য মনোনীত হয়েছিল। উপন্যাসটি ১৯৮৬ সালে শেষ্ঠ বিজ্ঞান কল্পকাহিনী উপন্যাস বিভাগে জন ডব্লিউ ক্যাম্পবেল স্মৃতি পুরস্কার এবং শেষ্ঠ বিজ্ঞান কল্পকাহিনী উপন্যাস বিভাগে লোকাস পুরস্কার লাভ করে। এটি ১৯৮৬ সালে শেষ্ঠ উপন্যাস বিভাগে হুগো পুরস্কারের জন্যও মনোনীত হয়েছিল।
গুগল (সংখ্যা)

গুগল বা গুগোল (Googol) একটি সংখ্যা নির্দেশক শব্দ। ১০ সংখ্যাটিকে এক গুগল বলা হয়। অর্থাৎ এক লিখে তার পরে একশটি শূণ্য বসালে যে বৃহৎ সংখ্যাটি পাওয়া যায় তা-ই এক গুগল। গণিতে এর বিশেষ কোনো তাৎপর্য না থাকলেও অতি বৃহৎ পরিমাণ বুঝাতে এর ব্যবহার লক্ষ্যণীয়। নির্দিষ্ট সংখ্যার জন্য এই নামের প্রথম প্রস্তাব করেছিল মার্কিন গণিতবিদ এডওয়ার্ড ক্যসনারের নয় বছর বয়সী ভাতিজা "মিল্টন সিরোটা" (১৯১১ - ১৯৮১)। সিরোটা ১৯২০ সালে তার চাচার কাছে নামটি প্রস্তাব করেছিল। ক্যাসনার তার "Mathematics and the Imagination" (১৯৪০) নামক গ্রন্থে এই শব্দের উল্লেখ করেন। তখন থেকেই এটি জনপ্রিয়তা অর্জন করে।
আন্তর্জাতিক ইন্টারনেট সার্চ ইঞ্জিন গুগ্‌ল (Google)-এর নামটি এই শব্দ থেকেই নেয়া হয়েছে। গুগ্‌লের অন্যতম প্রতিষ্ঠাতা ল্যারি পেজ তার স্কুল জীবন থেকেই গণিতের গুগল শব্দটি দেখে বেশ আগ্রহ বোধ করেছিলেন। স্কুল জীবনে বন্ধুরা মিলে এই নামটিকে পছন্দ করেন। কিন্তু বানান ভুল করে তারা googol-এর বদলে google লিখেন।
গুগলকে এভাবে প্রকাশ করা যায়:
</small>
পানামার রাষ্ট্রপ্রধান

পানামা মধ্য আমেরিকার একটি ক্ষুদ্র রাষ্ট্র। এই পৃষ্ঠায় বিভিন্ন সময়ে পানামার রাষ্ট্রপতি হিসেবে দায়িত্ব পালনকারীদের নাম ও সংক্ষিপ্ত পরিচয় উল্লেখ করা হলো
১৯৬৮ থেকে ১৯৮৯ সাল পর্যন্ত পানামানিয়ান প্রতিরক্ষা বাহিনীর (১৯৮৩ সন পর্যন্ত ন্যাশনাল গার্ড নামে পরিচিত ছিল) প্রধান পানামার ডি ফ্যাক্টো নেতা হিসেবে পরিগণিত হতেন।
সিটি প্রেস

সিটি প্রেস দক্ষিণ আফ্রিকার ৩য় বহুল প্রচলিত সংবাদপত্র। এটি মূলত কৃষ্ণাঙ্গ পাঠকদের জন্য প্রকাশিত। দক্ষিণ আফ্রিকা ছাড়াও পার্শ্ববর্তী দেশ বতসোয়ানা, লেসোথো, নামিবিয়া, এবং সোয়াজীল্যান্ডে এই পত্রিকাটি প্রচারিত হয়ে থাকে। পত্রিকাটির মোট পাঠক সংখ্যা ২৫ লাখ। (Source: AMPS 2001A).
পত্রিকাটি ১৯৮২ সালে "গোল্ডেন সিটি প্রেস" নামে প্রতিষ্ঠিত হয়। দক্ষিণ আফ্রিকান অ্যাসোসিয়েটেড নিউজপেপারস (সান) গ্রুপ এবং জিম বেইলি এটি প্রতিষ্ঠা করেন। পরের বছর পত্রিকার নাম থেকে "গোল্ডেন" শব্দটি বাদ দেয়া হয়। পত্রিকার প্রকাশনা থেকে সান গ্রুপ সরে আসায় এটি অর্থকষ্টে পড়ে। পরে ১৯৮৪ সালের ১লা এপ্রিল হতে ন্যাশনাল পারস গ্রুপ এর প্রকাশনার দায়িত্ব গরহন করে।